## Pravilnik o dopuni Pravilnika o minimalnim uvjetima za ugovor o naukovanju

### NN 72/2005 (13.6.2005.), Pravilnik o dopuni Pravilnika o minimalnim uvjetima za ugovor o naukovanju

# MINISTARSTVO GOSPODARSTVA, RADA I PODUZETNIŠTVA

**1417**

Na temelju članka 51. stavka 2. Zakona o obrtu
(»Narodne novine«, br. 49/03 – pročišćeni tekst)
ministar gospodarstva, rada i poduzetništva nakon prethodno pribavljenog
mišljenja Hrvatske obrtničke komore donosi

## PRAVILNIK

### O DOPUNI PRAVILNIKA O MINIMALNIM UVJETIMA ZA UGOVOR O NAUKOVANJU

Članak 1.

U Pravilniku o minimalnim uvjetima za ugovor o
naukovanju (»Narodne novine«, br. 62/02) u Odredbama
o minimalnim uvjetima za ugovor o naukovanju, koje su sastavni dio ovog
Pravilnika, dodaje se tekst koji glasi:

»Trgovačko društvo (tvrtka, odnosno naziv)
\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište društva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

i naučnik-ca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBG \_\_\_\_\_\_\_\_\_\_, rođen-a \_\_\_\_\_\_\_\_\_\_ godine u \_\_\_\_\_

državljanin-ka , zastupan-a po
\_\_\_\_\_\_\_\_\_\_\_\_\_\_\_\_\_\_\_\_\_\_

roditelju/staratelju
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklapaju:

### UGOVOR O NAUKOVANJU

s trgovačkim društvom
koje ne posjeduje dozvolu (licencu)
Hrvatske obrtničke komore

za
zanimanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Članak 1.

Trgovačko društvo se obvezuje da će ostvarivati program
praktičnog dijela naukovanja prema izvedbenom planu i programu, koji izrađuje
osoba zadužena za realizaciju praktičnog dijela naukovanja i nastavnik srednje
strukovne škole u kojoj se izvodi nastava stručno-teoretskog dijela naukovanja
(u daljnjem tekstu: škola).

Članak 2.

Trgovačko društvo se obvezuje da će praktični
dio naukovanja ostvarivati u skladu s odredbama Pravilnika o načinu izvođenja
programa naukovanja i osposobljavanja za vezane obrte te o pravima, obvezama,
praćenju, vrednovanju i ocjenjivanju naučnika (»Narod­ne novine«, br. 69/04)

Članak 3.

Trgovačko društvo se obvezuje organizirati
ostvarivanje nastavnog programa tako da naučniku omogući redovito pohađanje
nastave svih dijelova obrazovnog programa.

Tijekom školske godine naučniku se osigurava 45
radnih dana odmora, u skladu s kalendarom rada škole koji utvrđuje ministar
znanosti, obrazovanja i športa.

Članak 4.

Trgovačko društvo se obvezuje da će praktični
dio naukovanja organizirati u skladu s radnim vremenom obrta i s utvrđenim
godišnjim planom i programom rada škole.

Članak 5.

Trgovačko društvo se obvezuje da će tijekom
naukovanja naučniku isplaćivati mjesečnu naknadu i to: u prvoj godini
naukovanja 15%, u drugoj godini 20%, u trećoj godini 25%, a u četvrtoj godini
naukovanja 30% prosječne neto plaće ostvarene u prethodnoj godini u
gospodarstvu Republike Hrvatske.

Naknada iz stavka 1. ovog članka isplaćuje se za
ostvareno radno vrijeme planirano izvedbenim planom i programom naukovanja za
godinu u kojoj se naknada isplaćuje.

Članak 6.

Trgovačko društvo se obvezuje da će za
ostvarivanje praktičnog dijela naukovanja imenovati majstora – stručnog
učitelja. Rješenje o imenovanju sastavni je dio ovog Ugovora.

Članak 7.

Majstor – stručni učitelj odgovoran je za:

– ostvarivanje programa praktičnog dijela
naukovanja koji se izvodi u trgovačkom društvu,

– kontinuirano praćenje, vrednovanje i
ocjenjivanje postignutih rezultata naučnika za ugovoreni dio programa,

– osiguravanje i provođenje propisanih mjera zaštite
na radu i mjera sigurnosti, za vrijeme ostvarivanja praktičnog dijela
naukovanja,

– suradnju sa školom i za informiranje škole o
obrazovnim i odgojnim postignućima naučnika,

– vođenje propisanih evidencija,

– izvršavanje drugih obveza koje proizlaze iz
zakonskih i drugih propisa kojima se propisuje naukovanje.

Članak 8.

Trgovačko društvo, u kojem se realizira
ugovoreni dio naukovanja, kontrolni ispiti i pomoćnički
ispiti, obvezuje se osigurati za to potrebne materijale, strojeve, uređaje i
alate te odgovarajuće mjere higijensko tehničke zaštite.

Izrađeni predmeti ili vrijednosti pruženih
usluga pripadaju trgovačkom društvu.

Članak 9.

Naučnik se obavezuje da će redovito pohađati nastavu
općeobrazovnog, stručno-teorijskog i praktičnog dijela programa te da će
ispunjavati obveze koje proizlaze iz pravila škole i trgovačkog društva.

Naučnik se obvezuje da će se na praktičnom
dijelu naukovanja pridržavati propisane radne i tehnološke discipline, te da će
prema nalogu i uputama majstora – stručnog učitelja:

– pridržavati se propisanog radnog vremena,

– obavljati poslove i radne zadaće koje
proizlaze iz programa naukovanja,

– racionalno koristiti materijale i energiju,
prema uputama majstora – stručnog učitelja,

– pažljivo koristiti alate, strojeve i uređaje,
u skladu s propisanim režimom rada,

– pridržavati se zadanog redoslijeda radnih
operacija i faza rada,

– uredno voditi propisanu dokumentaciju za
praktični dio naukovanja,

– ostvarivati i druge radne zadaće, primjerene
zanimanju za koje se školuje.

Članak 10.

U slučaju nepridržavanja obveza iz članka 9.
ovog Ugovora, prema naučniku će se primjenjivati mjere propisane odredbama
Pravilnika o načinu ostvarivanja programa naukovanja i stručnog osposobljavanja
za vezane obrte te o pravima, obvezama, praćenju, vrednovanju i ocjenjivanju
učenika.

Članak 11.

Ugovor o naukovanju može se raskinuti:

            1.
sporazumno:

– ako u probnom roku, ne duljem od mjesec dana,
trgovačko društvo utvrdi da ne postoje objektivne pretpostavke za uspješno
naukovanje,

– ako naučnik, roditelj naučnika ili staratelj
utvrde da naučnik ne može savladavati program za zanimanje za koje se školuje,

– u drugim slučajevima o kojima se suglase
trgovačko društvo i naučnik odnosno njegov roditelji ili staratelj,

            2.
krivnjom naučnika:

– ako naučnik ne ispunjava obveze regulirane
ovim Ugovorom, propisima škole i drugim propisima o naukovanju,

            3.
krivnjom trgovačkog društva:

– ako se trgovačko društvo ne pridržava članka
6. i 7. ovog Ugovora

– ako majstor-stručni učitelj ne ostvaruje
izvedbeni program praktičnog dijela naukovanja.

Članak 12.

Ako nastane spor vezan uz raskid ugovora o
naukovanju ugovorne strane su suglasne da ga sporazumno riješe. Ako to ne
uspiju spor će rješavati nadležni sud.

Članak 13.

Ugovor se primjenjuje od početka školske
godine\_\_\_\_\_\_\_\_\_ do završetka naukovanja, odnosno najdulje do \_\_\_\_\_\_\_\_\_ godine.

Članak 14.

Ugovor se smatra zaključenim kada ga potpišu ugovorne
strane, a stupa na snagu danom evidentiranja u Hrvatskoj obrtničkoj komori.

Članak 15.

Ovaj Ugovor je sklopljen u četiri (4) istovjetna
primjerka, od kojih po jedan pripada svakoj ugovornoj strani, školi u koju je
učenik upisan i Hrvatskoj obrtničkoj komori.

            Roditelj
ili staratelj                    Trgovačko društvo

                                                                  direkor

\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_

            M.P.

Naziv škole:

Datum upisa u
školu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                   Ravnatelj
škole:

                        ------------------------------

                                   M.
P.

Datum evidentiranja Ugovora u Hrvatskoj
obrtničkoj

komori \_\_\_\_\_\_\_\_\_\_\_\_\_\_\_\_\_\_\_\_\_

Broj Ugovora:\_\_\_\_\_\_\_\_\_\_\_\_\_\_\_\_

Potpis odgovorne osobe:

                                \_ \_ \_ \_ \_ \_ \_ \_
\_ \_ \_ \_ \_ \_  «

M. P.

Članak 2.

Ovaj Pravilnik stupa na snagu danom objave u
»Narodnim novinama«.

Klasa: 311-01/05-01/109

Urbroj: 526-12-05-4

Zagreb, 30. svibnja 2005.

Ministar

**Branko Vukelić**, v. r.

Pravilnik, NN 72/2005-1417